CELEX: 52020PC0489
Language: da
Date: 2020-09-07
Title: Forslag til RÅDETS GENNEMFØRELSESAFGØRELSE om bemyndigelse af Det Forenede Kongerige til på egen hånd at give sit samtykke til at blive bundet af visse internationale aftaler, der er beregnet på at træde i kraft i overgangsperioden, og som vedrører Unionens fælles fiskeripolitik

EUROPA-KOMMISSIONEN
            Bruxelles, den 7.9.2020
            COM(2020) 489 final
            2020/0246(NLE)
            Forslag til
            RÅDETS GENNEMFØRELSESAFGØRELSE
            om bemyndigelse af Det Forenede Kongerige til på egen hånd at give sit samtykke til at blive bundet af visse internationale aftaler, der er beregnet på at træde i kraft i overgangsperioden, og som vedrører Unionens fælles fiskeripolitik
            
               
         
         
            
               BEGRUNDELSE
            
            
               Dette forslag vedrører Rådets gennemførelsesafgørelse om bemyndigelse af Det Forenede Kongerige til på egen hånd at give sit samtykke til at blive bundet af visse internationale aftaler, der træder i kraft i overgangsperioden, og som vedrører Unionens fælles fiskeripolitik.
            
            
               1.Baggrund for forslaget
            
            
               Unionen og Det Forenede Kongerige har forhandlet en udtrædelsesaftale i henhold til artikel 50 i traktaten om Den Europæiske Union. Udtrædelsesaftalen
                  1
                trådte i kraft den 1. februar 2020, idet den blev vedtaget den 17. oktober 2019 sammen med den politiske erklæring, der fastlægger rammerne for det fremtidige partnerskab mellem EU og Det Forenede Kongerige. 
            
            
               Udtrædelsesaftalens artikel 127, stk. 1, indeholder bestemmelser om en overgangsperiode, hvor EU-retten fortsat finder anvendelse på og i Det Forenede Kongerige ("overgangsperioden"). Overgangsperioden udløber den 31. december 2020.
            
            
               I henhold til udtrædelsesaftalens artikel 129, stk. 1, er Det Forenede Kongerige i overgangsperioden bundet af de forpligtelser, der følger af internationale aftaler indgået af Unionen, af medlemsstater, som handler på dens vegne, eller af Unionen og dens medlemsstater, der handler i fællesskab. 
            
            
               Unionen har underrettet sine internationale parter om de særlige ordninger, der er fastsat i udtrædelsesaftalen, i henhold til hvilke Det Forenede Kongerige i en overgangsperiode skal behandles som en medlemsstat i forbindelse med de internationale aftaler, der er indgået af Unionen. 
            
            
               I henhold til udtrædelsesaftalens artikel 129, stk. 3, skal Det Forenede Kongerige i overensstemmelse med princippet om loyalt samarbejde i overgangsperioden afstå fra handlinger eller initiativer, der kan skade Unionens interesser, navnlig inden for rammerne af internationale organisationer, agenturer, konferencer eller fora, som Det Forenede Kongerige er selvstændig part i. 
            
            
               I overensstemmelse med udtrædelsesaftalens artikel 129, stk. 4, kan Det Forenede Kongerige i overgangsperioden forhandle, undertegne og ratificere internationale aftaler, det har indgået på egne vegne på områder, hvor Unionen har enekompetence, forudsat at disse aftaler ikke træder i kraft eller finder anvendelse i overgangsperioden, medmindre Unionen har godkendt det. 
            
            
               I Rådets afgørelse 2020/135
                  2
                fastsættes betingelserne og proceduren for at give sådanne godkendelser. 
            
            
               I henhold til artikel 3, stk. 1, i Rådets afgørelse 2020/135 kan Rådet bemyndige Det Forenede Kongerige til på egen hånd at give sit samtykke til at blive bundet af en international aftale, der er beregnet på at træde i kraft eller blive anvendt i overgangsperioden, på et område, hvor Unionen har enekompetence. 
            
            
               I henhold til artikel 3, stk. 1, i Rådets afgørelse 2020/135 kan en sådan bemyndigelse kun gives, hvis: 
            
            
               (a)Det Forenede Kongerige har påvist en særlig interesse i, at den pågældende internationale aftale allerede træder i kraft eller finder anvendelse i overgangsperioden 
            
            
               (b)den pågældende internationale aftale er forenelig med den EU-ret, der i overensstemmelse med udtrædelsesaftalens artikel 127 finder anvendelse på og i Det Forenede Kongerige, og er forenelig med de i aftalens artikel 129, stk. 1, omhandlede forpligtelser, og 
            
            
               (c)den pågældende internationale aftales ikrafttræden eller anvendelse i overgangsperioden hverken udgør en trussel for virkeliggørelsen af et mål for Unionens optræden udadtil på det pågældende område eller på anden måde er til skade for Unionens interesser. 
            
            
               I henhold til artikel 3, stk. 2, i Rådets afgørelse 2020/135 kan en bemyndigelse givet i henhold til stk. 1 gøres betinget af, at en given bestemmelse medtages i eller fjernes fra den pågældende aftale, eller af, at anvendelsen af en given bestemmelse i den pågældende aftale suspenderes, såfremt dette er nødvendigt for at sikre overensstemmelse med betingelserne i stk. 1. 
            
            
               Det Forenede Kongerige har ved brev af 3. april 2020 underrettet Europa-Kommissionen om sin hensigt om på egen hånd at give sit samtykke til at blive bundet af fem internationale aftaler (om oprettelse af fem regionale fiskeriforvaltningsorganisationer (herefter RFFO'er)), der er beregnet på at blive anvendt i overgangsperioden, på et område, hvor Unionen har ekstern enekompetence vedrørende fiskeri. 
            
            
               De berørte RFFO'er er Kommissionen for Fiskeriet i det Nordøstlige Atlanterhav (NEAFC), Organisationen for Fiskeriet i det Nordvestlige Atlanterhav (NAFO), Den Internationale Kommission for Bevarelse af Tunfiskebestanden i Atlanterhavet (ICCAT), Kommissionen for Tunfisk i Det Indiske Ocean (IOTC) og Organisationen til Bevarelse af Laksebestanden i Nordatlanten (NASCO).
            
            
               Det Forenede Kongerige begrunder sin interesse i at tiltræde disse RFFO'er i overgangsperioden med artikel 63 og 64 i De Forenede Nationers havretskonvention
                  3
                (herefter UNCLOS) og artikel 7 og 8 i De Forenede Nationers aftale om fiskebestande
                  4
                (herefter UNFSA), navnlig Unionens og Det Forenede Kongeriges forpligtelse til at samarbejde gennem regionale organisationer om bevarelse og forvaltning af fælles bestande. 
            
         
         
            
               Hvor den samme bestand eller de samme bestande af tilknyttede arter forekommer både inden for den eksklusive økonomiske zone og i et område, som støder op til zonen, skal kyststaten og stater, som driver fiskeri efter sådanne bestande i det tilstødende område, i henhold til artikel 63, stk. 2, i UNCLOS og artikel 8 i UNFSA samarbejde om at nå til enighed om de nødvendige foranstaltninger med henblik på bevarelsen af disse bestande i det tilstødende område. Dette samarbejde kan etableres inden for rammerne af regionale fiskeriforvaltningsorganisationer.
            
            
               Det Forenede Kongerige finder, at hverken det eller Unionen fuldt ud kan opfylde disse forpligtelser, medmindre Det Forenede Kongerige i overgangsperioden uafhængigt kan samarbejde med EU og andre relevante stater om anliggender, der berører Det Forenede Kongerige som en uafhængig kyst- og fiskeristat efter overgangsperiodens udløb. I overgangsperioden ønsker Det Forenede Kongerige derfor at deltage i drøftelser af fiskeriforvaltningsafgørelser, der træder i kraft efter overgangsperioden.
            
            
               Det Forenede Kongeriges anmodning blev drøftet i Rådets arbejdsgruppe om Det Forenede Kongerige. Den 8. april 2020 blev anmodningen fremlagt sammen med en indledende vurdering, der er udarbejdet af Kommissionens tjenestegrene under hensyntagen til de betingelser, der skal opfyldes, og den manglende klarhed om forlængelsen af overgangsperioden. Den 28. august 2020 blev sagen igen forelagt for Rådets arbejdsgruppe om Det Forenede Kongerige. 
            
            
               I perioden september-december skal der efter planen finde flere møder sted i de pågældende RFFO'ers regi, hvor foranstaltninger om bevarelse og forvaltning af fiskebestande, der vil få virkning efter overgangsperioden, vil blive drøftet.
            
            
               1.1.Kommissionen for Fiskeriet i Det Nordøstlige Atlanterhav
            
            
               Konventionen om det fremtidige multilaterale samarbejde vedrørende fiskeriet i det nordøstlige Atlanterhav
                  5
                (NEAFC-konventionen) finder i øjeblikket anvendelse på Det Forenede Kongerige, eftersom Unionen er kontraherende part i denne konvention, hvorimod EU-medlemsstaternes tiltrædelse er udelukket i henhold til NEAFC-konventionens artikel 20, stk. 4. 
            
            
               NEAFC-kommissionen har beføjelse til at fremsætte henstillinger til de kontraherende parter med henblik på forvaltningsforanstaltninger vedrørende fiskeri i områder uden for de kontraherende parters fiskerijurisdiktion og i områder under de kontraherende parters fiskerijurisdiktion, hvis de relevante kontraherende parter anmoder herom. NEAFC har til formål at sikre bevarelse på langt sigt og optimal udnyttelse af fiskeressourcerne i konventionsområdet, således at der skabes bæredygtige økonomiske, miljømæssige og samfundsmæssige fordele. NEAFC vedtager forvaltningsforanstaltninger for forskellige fiskebestande og kontrolforanstaltninger for at sikre en korrekt gennemførelse. 
            
            
               I henhold til artikel 56, 63 og 116 i UNCLOS har Det Forenede Kongerige legitime fiskeriinteresser i NEAFC-konventionsområdet (åbent hav) og som kyststat, for så vidt som farvandene i Det Forenede Kongeriges eksklusive økonomiske zone er omfattet af NEAFC-konventionens anvendelsesområde. 
            
            
               Med henblik på at hindre ikkebæredygtigt fiskeri er det i Unionens interesse, at Det Forenede Kongerige samarbejder om forvaltningen af de fiskebestande, der er af fælles interesse, i fuld overensstemmelse med bestemmelserne i UNCLOS og UNFSA. 
            
            
               Det Forenede Kongerige har vist interesse for at deltage i drøftelser af afgørelser om bevarelse og forvaltning af fiskeri i overgangsperioden, der træder i kraft efter overgangsperioden. Dette vil gøre det muligt for Det Forenede Kongerige at forberede anvendelsen og gennemførelsen af disse foranstaltninger på en effektiv måde. Det Forenede Kongerige har bekræftet, at NEAFC-konventionens ikrafttræden eller anvendelse i overgangsperioden hverken udgør en trussel for virkeliggørelsen af et mål for Unionens optræden udadtil på området for den fælles fiskeripolitik eller på anden måde er til skade for Unionens interesser. 
            
            
               Uden at dette berører Unionens interesser og forudsat at Det Forenede Kongerige kun deltager i møder om foranstaltninger, der finder anvendelse fra overgangsperiodens udløb, bør Det Forenede Kongerige bemyndiges til på egen hånd at give sit samtykke til at blive bundet af NEAFC-konventionen. 
            
            
               1.2.Organisationen for Fiskeriet i det Nordvestlige Atlanterhav
            
            
               Konventionen om Organisationen for Fiskeriet i det Nordvestlige Atlanterhav
                  6
                (NAFO) finder anvendelse på Det Forenede Kongerige, eftersom Unionen er kontraherende part i denne konvention. 
            
            
               NAFO er et mellemstatsligt organ for fiskerividenskab og -forvaltning. NAFO-konventionen gælder for hovedparten af fiskeressourcerne i det nordvestlige Atlanterhav med undtagelse af laks, tun/sværdfisk, hvaler og sedentære arter (f.eks. bløddyr).
            
            
               I henhold til artikel 116 i UNCLOS har Det Forenede Kongerige aktive fiskeriinteresser i NAFO-konventionsområdet. Dets fartøjer fisker i øjeblikket efter NAFO's torskebestande i "det regulerede område" (det område, der er omfattet af NAFO-konventionen, og som ligger uden for de kontraherende parters jurisdiktioner).
            
            
               Med henblik på at hindre ikkebæredygtigt fiskeri er det i Unionens interesse, at Det Forenede Kongerige samarbejder om forvaltningen af de fiskebestande, der er af fælles interesse, i fuld overensstemmelse med bestemmelserne i UNCLOS og UNFSA. 
            
            
               Det Forenede Kongerige har vist interesse for at deltage i drøftelser af afgørelser om bevarelse og forvaltning af fiskeri i overgangsperioden, der træder i kraft efter overgangsperioden. Dette vil gøre det muligt for Det Forenede Kongerige at forberede anvendelsen og gennemførelsen af disse foranstaltninger på en effektiv måde. Det Forenede Kongerige har bekræftet, at NAFO-konventionens ikrafttræden eller anvendelse i overgangsperioden hverken udgør en trussel for virkeliggørelsen af et mål for Unionens optræden udadtil på området for den fælles fiskeripolitik eller på anden måde er til skade for Unionens interesser. 
            
            
               Uden at dette berører Unionens interesser og forudsat at Det Forenede Kongerige kun deltager i møder om foranstaltninger, der finder anvendelse fra overgangsperiodens udløb, bør Det Forenede Kongerige bemyndiges til på egen hånd at give sit samtykke til at blive bundet af NAFO-konventionen. 
            
            
               1.3.Den Internationale Kommission for Bevarelse af Tunfiskebestanden i Atlanterhavet
            
            
               Den internationale konvention om bevarelse af tunfiskebestanden i Atlanterhavet (herefter ICCAT) finder anvendelse på Det Forenede Kongerige som følge af dets medlemsskab af EU. Det Forenede Kongerige har også særskilt tiltrådt konventionen på vegne af sine oversøiske territorier.
            
         
         
            
               ICCAT's primære formål er at fremme bevarelsen og den optimale udnyttelse af de tunfisk og tunlignende fisk, der er omfattet af ICCAT-konventionen. ICCAT har bemyndigelse til at vedtage bindende bevarelses- og forvaltningsforanstaltninger med henblik på at bevare og optimere udnyttelsen af disse bestande. 
            
            
               Det Forenede Kongerige har en aktiv fiskeriinteresse i ICCAT-konventionsområdet. Dets fartøjer fisker i øjeblikket efter ICCAT's bestande i det område, der er omfattet af ICCAT-konventionen, og som ligger uden for parternes jurisdiktioner.
            
            
               Det Forenede Kongerige har vist interesse for at deltage i drøftelser af afgørelser om bevarelse og forvaltning af fiskeri i overgangsperioden, der træder i kraft efter overgangsperioden. Dette vil gøre det muligt for Det Forenede Kongerige at forberede anvendelsen og gennemførelsen af disse foranstaltninger på en effektiv måde. Det Forenede Kongerige har bekræftet, at ICCAT-konventionens ikrafttræden eller anvendelse i overgangsperioden hverken udgør en trussel for virkeliggørelsen af et mål for Unionens optræden udadtil på området for den fælles fiskeripolitik eller på anden måde er til skade for Unionens interesser. 
            
            
               Uden at dette berører Unionens interesser og forudsat at Det Forenede Kongerige kun deltager i møder om foranstaltninger, der finder anvendelse fra overgangsperiodens udløb, bør Det Forenede Kongerige bemyndiges til på egen hånd at give sit samtykke til at blive bundet af NAFO-konventionen.
            
            
               1.4.Kommissionen for Tunfisk i Det Indiske Ocean
            
            
               Aftalen om oprettelse af Kommissionen for Tunfisk i Det Indiske Ocean (IOTC) finder anvendelse i og på Det Forenede Kongerige som følge af dets medlemsskab af EU, og eftersom Unionen er kontraherende part i IOTC-aftalen. Det Forenede Kongerige har også særskilt godkendt aftalen på vegne af Det Britiske Territorium i Det Indiske Ocean.
            
            
               Kommissionen for Tunfisk i Det Indiske Ocean (IOTC) er ansvarlig for at sikre bevarelsen og den optimale udnyttelse af de bestande, der er omfattet af IOTC-aftalen, og for at fremme en bæredygtig udvikling af fiskeriet efter sådanne bestande. 
            
            
               Det Forenede Kongerige har en aktiv fiskeriinteresse i IOTC-kompetenceområdet. Dets fartøjer fisker i øjeblikket efter bestande i det område, der er omfattet af IOTC-aftalen, og som ligger uden for IOTC-medlemmernes jurisdiktioner.
            
            
               Det Forenede Kongerige har vist interesse for at deltage i drøftelser af afgørelser om bevarelse og forvaltning af fiskeri i overgangsperioden, der træder i kraft efter overgangsperioden. Dette vil gøre det muligt for Det Forenede Kongerige at forberede anvendelsen og gennemførelsen af disse foranstaltninger på en effektiv måde. Det Forenede Kongerige har bekræftet, at IOTC-aftalens ikrafttræden eller anvendelse i overgangsperioden hverken udgør en trussel for virkeliggørelsen af et mål for Unionens optræden udadtil på området for den fælles fiskeripolitik eller på anden måde er til skade for Unionens interesser. 
            
            
               Uden at dette berører Unionens interesser og forudsat at Det Forenede Kongerige kun deltager i møder om foranstaltninger, der finder anvendelse fra overgangsperiodens udløb, bør Det Forenede Kongerige bemyndiges til på egen hånd at give sit samtykke til at blive bundet af IOTC-aftalen.
            
            
               1.5.Organisationen til Bevarelse af Laksebestanden i Nordatlanten
            
            
               Organisationen til Bevarelse af Laksebestanden i Nordatlanten (NASCO) er ansvarlig for reguleringen af fiskeriet af vildlaks på havet i hele Nordatlanten. 
            
            
               Det er i Unionens interesse, at Det Forenede Kongerige samarbejder om forvaltningen af laksebestande i fuld overensstemmelse med bestemmelserne i UNCLOS og UNFSA. I henhold til artikel 66 i UNCLOS har stater, i hvis floder anadrome bestande har deres oprindelse, den primære interesse i og ansvar for sådanne bestande. Den stat, i hvilken anadrome bestande har deres oprindelse, skal sikre bevarelsen af disse gennem indførelse af passende reguleringsforanstaltninger for fiskeri i alle farvande, som ligger inden for de ydre grænser af dens eksklusive økonomiske zone. I tilfælde, hvor anadrome bestande vandrer ind i eller gennem farvande, som ligger inden for en anden stats end oprindelsesstatens eksklusive økonomiske zones ydre grænser, skal denne anden stat samarbejde med oprindelsesstaten med henblik på bevarelse og forvaltning af sådanne bestande.
            
            
               Det Forenede Kongerige har som oprindelsesstat og som stat, der udøver fiskerijurisdiktion, legitime interesser i NASCO-konventionsområdet, idet farvandene i Det Forenede Kongeriges eksklusive økonomiske zone og i det tilstødende åbne hav er omfattet af NASCO-konventionens anvendelsesområde. 
            
            
               Det Forenede Kongerige har vist interesse for at deltage i drøftelser af afgørelser om bevarelse og forvaltning af fiskeri i overgangsperioden, der træder i kraft efter overgangsperioden. Dette vil gøre det muligt for Det Forenede Kongerige at forberede anvendelsen og gennemførelsen af disse foranstaltninger på en effektiv måde. Det Forenede Kongerige har bekræftet, at NASCO-konventionens ikrafttræden eller anvendelse i overgangsperioden hverken udgør en trussel for virkeliggørelsen af et mål for Unionens optræden udadtil på området for den fælles fiskeripolitik eller på anden måde er til skade for Unionens interesser. 
            
            
               Uden at dette berører Unionens interesser og forudsat at Det Forenede Kongerige kun deltager i møder om foranstaltninger, der finder anvendelse fra overgangsperiodens udløb, bør Det Forenede Kongerige bemyndiges til på egen hånd at give sit samtykke til at blive bundet af NASCO-konventionen.
            
            
               2.Den holdning, der skal indtages om bemyndigelsen
            
            
               Ved sit brev af 3. april 2020 har Det Forenede Kongerige påvist en særlig interesse i, at den pågældende internationale aftale allerede træder i kraft eller finder anvendelse i overgangsperioden. Betingelsen i artikel 3, stk. 1, litra a), i Rådets afgørelse 2020/135 er derfor opfyldt. 
            
            
               Et af de centrale mål i den fælles fiskeripolitik som fastsat i Europa-Parlamentets og Rådets forordning (EU) nr. 1380/2013
                  7
                er at sikre, at fiskeriet er miljømæssigt, økonomisk og socialt bæredygtigt og forvaltes på en måde, der er i overensstemmelse med målene om at opnå økonomiske, sociale og beskæftigelsesmæssige fordele, om at genoprette fiskebestandene og opretholde disse på niveauer, der kan give det maksimale bæredygtige udbytte og bidrage til fødevareforsyningssikkerheden. 
            
            
               De fem internationale aftaler er forenelige med den EU-ret, navnlig den fælles fiskeripolitiks mål, der i overensstemmelse med udtrædelsesaftalens artikel 127, stk. 1, finder anvendelse på og i Det Forenede Kongerige, og er forenelig med de i udtrædelsesaftalens artikel 129, stk. 1, omhandlede forpligtelser. Betingelserne i artikel 3, stk. 1, litra b), i Rådets afgørelse 2020/135 er derfor opfyldt. 
            
         
         
            
               Det Forenede Kongerige har ikke anmodet om en forlængelse af overgangsperioden, der derfor udløber den 31. december 2020 uden nogen mulighed for forlængelse. 
            
            
               Da overgangsperioden udløber den 31. december 2020, vil Det Forenede Kongerige ikke kunne deltage i Unionens beslutningstagning om spørgsmål, der vedrører tiden efter overgangsperiodens udløb.
            
            
               Betingelserne i artikel 3, stk. 1, litra c), i Rådets afgørelse 2020/135 er opfyldt. Ikrafttrædelsen eller anvendelsen af de internationale aftaler i overgangsperioden med Det Forenede Kongerige som selvstændig part udgør hverken en trussel for virkeliggørelsen af målene for Unionens optræden udadtil på området for den fælles fiskeripolitik eller er på anden måde til skade for Unionens interesser. 
            
            
               I overensstemmelse med artikel 129, stk. 4, anbefales Rådet derfor at bemyndige Det Forenede Kongerige til i overgangsperioden at undertegne og ratificere de fem internationale konventioner, det har indgået på egne vegne, på områder, hvor Unionen har enekompetence. Dette vil gøre det muligt og lettere for Det Forenede Kongerige fuldt ud at opfylde de betingelser, der følger af UNCLOS, navnlig artikel 63, 66 og 116. 
            
            
               For at sikre, at Unionens fælles fiskeripolitik fungerer korrekt i overgangsperioden, bør Det Forenede Kongerige ikke deltage i foranstaltninger, der anvendes eller får virkning i overgangsperioden. For ikke at skade de igangværende forhandlinger om de bestemmelser om fiskeri, der skal indgå i den fremtidige partnerskabsaftale mellem EU og Det Forenede Kongerige, navnlig for så vidt angår fiskerimuligheder, idet Unionens kvote i øjeblikket omfatter Det Forenede Kongeriges andel, bør Det Forenede Kongerige desuden rådføre sig med EU, inden en sådan kvote drøftes.
            
            
               3.Retsgrundlag
            
            
               3.1.Materielt retsgrundlag
            
            
               3.1.1.Principper
            
            
               Det materielle retsgrundlag for Rådets gennemførelsesafgørelse om Det Forenede Kongeriges bemyndigelse til på egen hånd at give sit samtykke til at blive bundet af en international aftale, der er beregnet på at træde i kraft eller blive anvendt i overgangsperioden, på et område, hvor Unionen har enekompetence, er artikel 3 i Rådets afgørelse 2020/135. 
            
            
               3.1.2.Princippernes anvendelse på det foreliggende tilfælde
            
            
               Den påtænkte retsakts primære formål og indhold vedrører den fælles fiskeripolitik.
            
            
               Det materielle retsgrundlag for den foreslåede afgørelse er derfor artikel 43 i TEUF.
            
            
               3.2.Konklusion
            
            
               Retsgrundlaget for den foreslåede afgørelse bør være artikel 3 i Rådets afgørelse 2020/135.
            
            
               2020/0246 (NLE)
            
            
               Forslag til
            
            
               RÅDETS GENNEMFØRELSESAFGØRELSE
            
            
               om bemyndigelse af Det Forenede Kongerige til på egen hånd at give sit samtykke til at blive bundet af visse internationale aftaler, der er beregnet på at træde i kraft i overgangsperioden, og som vedrører Unionens fælles fiskeripolitik
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
         
         
            
               under henvisning til Rådets afgørelse (EU) 2020/135 af 30. januar 2020 om indgåelse af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab
                  8
               , særlig artikel 3, stk. 1, 
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I henhold til artikel 129, stk. 1, i aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (udtrædelsesaftalen) er Det Forenede Kongerige i overgangsperioden bundet af de forpligtelser, der følger af internationale aftaler indgået af Unionen, af medlemsstater, som handler på dens vegne, eller af Unionen og dens medlemsstater, der handler i fællesskab.
            
            
               (2)I henhold til udtrædelsesaftalens artikel 129, stk. 3, skal Det Forenede Kongerige i overensstemmelse med princippet om loyalt samarbejde i overgangsperioden afstå fra handlinger eller initiativer, der kan skade Unionens interesser, navnlig inden for rammerne af internationale organisationer, agenturer, konferencer eller fora, som Det Forenede Kongerige er selvstændig part i. 
            
            
               (3)I overensstemmelse med udtrædelsesaftalens artikel 129, stk. 4, kan Det Forenede Kongerige i overgangsperioden forhandle, undertegne og ratificere internationale aftaler, det har indgået på egne vegne på områder, hvor Unionen har enekompetence, forudsat at disse aftaler ikke træder i kraft eller finder anvendelse i overgangsperioden, medmindre Unionen har godkendt det. 
            
            
               (4)I afgørelse (EU) 2020/135 fastsættes betingelserne og proceduren for sådanne godkendelser. 
            
            
               (5)I henhold til artikel 3, stk. 1, i afgørelse (EU) 2020/135 kan Rådet bemyndige Det Forenede Kongerige til på egen hånd at give sit samtykke til at blive bundet af en international aftale, der er beregnet på at træde i kraft eller blive anvendt i overgangsperioden, på et område, hvor Unionen har enekompetence. 
            
            
               (6)Det Forenede Kongerige har ved brev af 3. april 2020 underrettet Europa-Kommissionen om sin hensigt om på egen hånd at give sit samtykke til at blive bundet af fem internationale aftaler (om oprettelse af fem regionale fiskeriforvaltningsorganisationer (RFFO'er)), der er beregnet på at blive anvendt i overgangsperioden, på et område, hvor Unionen har ekstern enekompetence vedrørende fiskeri. Der er tale om konventionen om det fremtidige multilaterale samarbejde vedrørende fiskeriet i det nordøstlige Atlanterhav
                  9
               , hvorved Kommissionen for Fiskeriet i det Nordøstlige Atlanterhav (NEAFC) er nedsat, konventionen om det fremtidige multilaterale samarbejde vedrørende fiskeriet i det nordvestlige Atlanterhav
                  10
               , hvorved Organisationen for Fiskeriet i det Nordvestlige Atlanterhav (NAFO) er nedsat, den internationale konvention om bevarelse af tunfiskebestanden i Atlanterhavet
                  11
               , hvorved Den Internationale Kommission for Bevarelse af Tunfiskebestanden i Atlanterhavet (ICCAT) er oprettet, aftalen om oprettelse af Kommissionen for Tunfisk i Det Indiske Ocean
                  12
                (IOTC) og konventionen om bevarelse af laksebestanden i Nordatlanten
                  13
               , hvorved Organisationen til Bevarelse af Laksebestanden i Nordatlanten (NASCO) er oprettet.
            
            
               (7)Det Forenede Kongerige begrunder sin interesse i at tiltræde disse aftaler i overgangsperioden med artikel 63 og 64 i De Forenede Nationers havretskonvention
                  14
                (UNCLOS) og artikel 7 og 8 i De Forenede Nationers aftale om fiskebestande
                  15
                ( UNFSA), navnlig Unionens og Det Forenede Kongeriges forpligtelse til at samarbejde gennem regionale organisationer om bevarelse og forvaltning af fælles bestande. Det Forenede Kongerige finder, at hverken det eller Unionen fuldt ud kan opfylde disse forpligtelser, medmindre Det Forenede Kongerige i overgangsperioden uafhængigt kan samarbejde med EU og andre relevante stater om anliggender, der berører Det Forenede Kongerige som en uafhængig kyst- og fiskeristat efter overgangsperiodens udløb. I overgangsperioden ønsker Det Forenede Kongerige derfor at deltage i drøftelser af fiskeriforvaltningsafgørelser, der træder i kraft efter overgangsperioden.
            
            
               (8)Ved sit brev af 3. april 2020 har Det Forenede Kongerige påvist en særlig interesse i, at den pågældende internationale aftale allerede træder i kraft eller finder anvendelse i overgangsperioden. Betingelsen i artikel 3, stk. 1, litra a), i afgørelse (EU) 2020/135 er derfor opfyldt. 
            
            
               (9)De fem internationale aftaler er forenelige med den EU-ret, der i overensstemmelse med udtrædelsesaftalens artikel 127, stk. 1, finder anvendelse på og i Det Forenede Kongerige, og er forenelige med de i udtrædelsesaftalens artikel 129, stk. 1, omhandlede forpligtelser. Betingelserne i artikel 3, stk. 1, litra b), i afgørelse (EU) 2020/135 er derfor opfyldt. 
            
            
               (10)Det Forenede Kongerige har også bekræftet, at dets tiltrædelse af disse internationale aftaler ikke er til skade for Unionens interesser. Derudover har Det Forenede Kongerige kun til hensigt at deltage i møder om foranstaltninger, der får virkning efter overgangsperiodens udløb. Betingelserne i artikel 3, stk. 1, litra c), i afgørelse (EU) 2020/135 anses for at være opfyldt. Det Forenede Kongeriges medlemsskab som selvstændig part i overgangsperioden udgør navnlig hverken en trussel for virkeliggørelsen af målene for Unionens optræden udadtil på området for den fælles fiskeripolitik eller er på anden måde til skade for Unionens interesser.
            
            
               (11)I henhold til artikel 3, stk. 2, i afgørelse (EU) 2020/135 kan en sådan bemyndigelse gøres betinget. Bemyndigelsen bør gives, hvis Det Forenede Kongerige kun deltager i møder om foranstaltninger, der anvendes og får virkning fra overgangsperiodens udløb. 
            
            
               (12)Det Forenede Kongerige er bundet af de forpligtelser, der følger af UNCLOS og UNFSA, og det skal derfor forvalte og bevare marine biologiske ressourcer på en bæredygtig måde. Disse mål er i overensstemmelse med Unionens mål om at sikre bæredygtighed og garantere et fortsat ansvarligt fiskeri, hvilket på lang sigt sikrer bevarelse og bæredygtig udnyttelse af de marine biologiske ressourcer.
            
            
               (13)I overensstemmelse med udtrædelsesaftalens artikel 129, stk. 4, kan Det Forenede Kongerige derfor i overgangsperioden på egne vegne undertegne og ratificere de fem internationale aftaler, hvorved de RFFO'er, som det ansøger om tiltrædelse af, er nedsat. Dette vil gøre det muligt og lettere for Det Forenede Kongerige fuldt ud at opfylde de forpligtelser, der følger af UNCLOS, navnlig artikel 63 og 64, på det tidspunkt, hvor overgangsperioden udløber, og hvor EU-retten ophører med at finde anvendelse på Det Forenede Kongerige. 
            
            
               (14)Det Forenede Kongerige bør bemyndiges til på egen hånd at give sit samtykke til at blive bundet af de internationale aftaler, der er beregnet på at træde i kraft i overgangsperioden.
            
            
               (15)For at sikre, at Unionens fælles fiskeripolitik fungerer korrekt i overgangsperioden, bør Det Forenede Kongerige ikke deltage i foranstaltninger, der anvendes eller får virkning i overgangsperioden. For ikke at skade de igangværende forhandlinger om de bestemmelser om fiskeri, der skal indgå i den fremtidige partnerskabsaftale mellem EU og Det Forenede Kongerige, navnlig for så vidt angår fiskerimuligheder, idet Unionens kvote i øjeblikket omfatter Det Forenede Kongeriges andel, bør Det Forenede Kongerige desuden rådføre sig med EU, inden en sådan kvote drøftes —
            
            
               VEDTAGET DENNE AFGØRELSE: 
            
            
               Artikel 1 
            
         
         
            
               1.
                     Det Forenede Kongerige bemyndiges til på egen hånd at give sit samtykke til at blive bundet af følgende internationale aftaler, der er beregnet på at træde i kraft i overgangsperioden: 
            
            
               a)konventionen om det fremtidige multilaterale samarbejde vedrørende fiskeriet i det nordøstlige Atlanterhav, hvorved Kommissionen for Fiskeriet i det Nordøstlige Atlanterhav (NEAFC) er nedsat
            
            
               b)konventionen om det fremtidige multilaterale samarbejde vedrørende fiskeriet i det nordvestlige Atlanterhav, hvorved Organisationen for Fiskeriet i det Nordvestlige Atlanterhav (NAFO) er nedsat
            
            
               c)den internationale konvention om bevarelse af tunfiskebestanden i Atlanterhavet, hvorved Den Internationale Kommission for Bevarelse af Tunfiskebestanden i Atlanterhavet er (ICCAT) oprettet 
            
            
               d)aftalen om oprettelse af Kommissionen for Tunfisk i Det Indiske Ocean (IOTC)
            
            
               e)konventionen om bevarelse af laksebestanden i Nordatlanten, hvorved Organisationen til Bevarelse af Laksebestanden i Nordatlanten (NASCO) er oprettet.
            
            
               2.
                     Den i stk. 1 omhandlede bemyndigelse begrænses til deltagelse i foranstaltninger, der anvendes eller får virkning fra overgangsperiodens udløb.
            
            
               3.
                     Hvis de fangstkvoter, der deles med Unionen, er berørt, betinges den i stk. 1 og 2 omhandlede bemyndigelse af Det Forenede Kongeriges forudgående høring af Kommissionen.
            
            
               Artikel 2
            
            
               Denne afgørelse er rettet til Det Forenede Kongerige Storbritannien og Nordirland.
            
            
               Udfærdiget i Bruxelles, den […].
            
            
               
                     På Rådets vegne
               
               
               
                     Formand
               
            
         
         
            
                  
                     (1)
                  
                        Aftale om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT C 384I af 12.11.2019, s. 1).
               
               
                  
                     (2)
                  
                        Rådets afgørelse (EU) 2020/135 af 30. januar 2020 om indgåelse af aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT L 29 af 31.1.2020, s. 1).
               
               
                  
                     (3)
                  
                        De Forenede Nationers havretskonvention (EFT L 179 af 23.6.1998, s. 3).
               
               
                  
                     (4)
                  
                        Aftale om gennemførelsen af bestemmelserne i De Forenede Nationers havretskonvention af 10. december 1982 vedrørende bevarelse og forvaltning af fælles fiskebestande og stærkt vandrende fiskebestande — Erklæring vedrørende Det Europæiske Fællesskabs kompetence — Fortolkende erklæringer (EFT L 189 af 3.7.1998, s. 17).
               
               
                  
                     (5)
                  
                        EFT L 227 af 12.8.1981, s. 22.
               
               
                  
                     (6)
                  
                  
                        Konventionen om det fremtidige multilaterale samarbejde vedrørende fiskeriet i det nordvestlige Atlanterhav (EFT L 378 af 30.12.1978, s. 2).
                  
               
               
                  
                     (7)
                  
                        EUT L 354 af 28.12.2013, s. 22.
               
               
                  
                     (8)
                  
                        EUT L 29 af 31.1.2020, s. 1.
               
               
                  
                     (9)
                  
                        Rådets afgørelse 81/608/EØF af 13. juli 1981 om indgåelse af konventionen om det fremtidige multilaterale samarbejde vedrørende fiskeriet i Det Nordøstlige Atlanterhav (EFT L 227 af 12.8.1981, s. 21).
               
               
                  
                     (10)
                  
                        Rådets forordning (EØF) nr. 3179/78 af 28. december 1978 om Det europæiske økonomiske Fællesskabs indgåelse af konventionen om det fremtidige multilaterale samarbejde vedrørende fiskeriet i det nordvestlige Atlanterhav (EFT L 378 af 30.12.1978, s. 1). 
               
               
                  
                     (11)
                  
                        Rådets afgørelse 86/238/EØF af 9. juni 1986 om Fællesskabets tiltrædelse af den internationale konvention om bevarelse af tunfiskebestanden i Atlanterhavet som ændret ved den protokol, der er knyttet som bilag til slutakten fra konferencen af befuldmægtigede for stater, der er parter i konventionen, undertegnet den 10. juli 1984 i Paris (EFT L 162 af 18.6.1986, s. 33).
               
               
                  
                     (12)
                  
                        Rådets afgørelse 95/399/EF af 18. september 1995 om Fællesskabets tiltrædelse af aftalen om oprettelse af Tunkommissionen for Det Indiske Ocean (EFT L 236 af 5.10.1995, s. 24).
               
               
                  
                     (13)
                  
                        Rådets afgørelse 82/886/EØF af 13. december 1982 om indgåelse af konventionen om bevarelse af laksebestanden i Nordatlanten (EFT L 378 af 31.12.1982, s. 24).
               
               
                  
                     (14)
                  
                        De Forenede Nationers havretskonvention (EFT L 179 af 23.6.1998, s. 3). 
               
               
                  
                     (15)
                  
                        Aftale om gennemførelsen af bestemmelserne i De Forenede Nationers havretskonvention af 10. december 1982 vedrørende bevarelse og forvaltning af fælles fiskebestande og stærkt vandrende fiskebestande — Erklæring vedrørende Det Europæiske Fællesskabs kompetence — Fortolkende erklæringer (EFT L 189 af 3.7.1998, s. 17).